CELEX: C2004/094/131
Language: da
Date: 2004-04-17 00:00:00
Title: Sag anlagt den 2. februar 2004 af Região Autónoma dos Açores mod Rådet for Den Europæiske Union

17.4.2004   
            
            
               DA
            
            
               Den Europæiske Unions Tidende
            
            
               C 94/47
            
         Sag anlagt den 2. februar 2004 af Região Autónoma dos Açores mod Rådet for Den Europæiske Union
   (Sag T-37/04)
   (2004/C 94/131)
   Processprog: engelsk
   Ved De Europæiske Fællesskabers Ret i Første Instans er der den 2. februar 2004 anlagt sag mod Rådet for Den Europæiske Union af Região Autónoma dos Açores ved solicitors M. Renouf, S. Crosby og C. Bryant, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af artikel 3 og 11 i og bilaget til Rådets forordning 1954/2003, for så vidt som a) det herved fastsættes, at fiskeriindsatsen i henhold til forordningen kun skal fastlægges på grundlag af målarterne og ICES/CECAF-området, og ikke også på grundlag af den anvendte form for fiskeredskab, uanset om der er tale om slæberedskaber eller faststående redskaber, og b) udelukker de bundarter, der er omfattet af forordning nr. 2347/2003 fra anvendelsesområdet for artikel 3 og 11.
            
         
               —
            
            
               Artikel 15 i Rådets forordning nr. 1954/2003 annulleres, for så vidt som bestemmelsen ophæver Rådets forordning nr. 685/95 og nr. 2027/95, og idet a) den fratager Fællesskabet kompetencen til at fastlægge fiskeriindsatsen ikke kun på grundlag af målarterne og ICES/CECAF-området, men også på grundlag af den anvendte form for fiskeredskab (artikel 3, stk. 1, og artikel 6 i samt bilag 1 til forordning nr. 685/95 og artikel 2 i og bilaget til forordning nr. 2027/95) og ophæver den fastlæggelse af fiskeriindsatsen, der blev indført ved forordning nr. 2027/95, b) ophæver kompetencen til at fastlægge en maksimal årlig fiskeriindsats pr. område i relation til de bundarter, der er omfattet af forordning nr. 2347/2002, og ophæver den fastlæggelse af fiskeriindsatsen, der blev indført ved forordning nr. 2027/95, c) ophæver udelukkelsen af adgangen for fartøjer, der fører spansk flag, til øfarvande under Portugals højhedsområde i ICES-område X og CECAF-områderne med henblik på fiskeri af tun eller tun-lignende arter (bilag III, stk. 3, til forordning nr. 685/95), og kan træde i kraft den 1. august 2004, uanset om der er trådt en forordning i kraft i henhold til artikel 11, stk. 2, eller 3, i forordning nr. 1954/2003.
            
         
               —
            
            
               Artikel 5, stk. 1, i Rådets forordning nr. 1954/2003 annulleres, for så vidt som bestemmelsen ikke opretholder udelukkelsen af adgangen for fartøjer, der fører spansk flag, til øfarvande under Portugals højhedsområde eller jurisdiktion i ICES-område X og i CECAF-områderne med henblik på fiskeri af tun eller tun-lignende arter.
            
         
               —
            
            
               Artikel 13b i Rådets forordning nr. 1954/2003 annulleres, for så vidt som bestemmelsen undtager artikel 19a, stk. 3, artikel 19b, 19c, 18d og artikel 19e, stk. 3, i forordning (EØF) nr. 2847/93 fra at finde anvendelse i farvande under Portugals højhedsområde eller jurisdiktion omkring Azorerne.
            
         
               —
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har nedlagt påstand om delvis annullation af Rådets forordning nr. 1954/2003 (1), der erstatter ordningen om fiskeri omkring Azorerne. Sagsøgeren har påberåbt sig en række proceduremæssige fejl i forbindelse med vedtagelsen af forordningen, hvilket begrunder, at forordningen annulleres i overensstemmelse med sagsøgerens påstand. Disse proceduremæssige mangler udgøres bl.a. af, at Europa-Parlamentet ikke er blevet hørt korrekt, at en række økonomiske, tekniske, videnskabelige og miljømæssige forhold ikke er taget i betragtning, og at den vedtagne retsakt ikke indeholder en passende begrundelse.
   Sagsøgeren har endvidere gjort gældende, at den anfægtede forordning er behæftet med en række tilsidesættelser i retlig henseende, nemlig
   
               —
            
            
               en tilsidesættelse af princippet om relativ stabilitet og hermed beslægtede bestemmelser i den fælles fiskeripolitik, navnlig artikel 33 EF og forordning nr. 2371/2002 (2) (EFT L 358 af 31.12.2002, s. 59)
            
         
               —
            
            
               tilsidesættelse af artikel 299, stk. 2, EF
            
         
               —
            
            
               tilsidesættelse af artikel 6 EF og 174 EF og miljøretlige principper, dvs. forsigtighedsprincippet, princippet om forebyggende indsats, princippet om indgreb over for miljøskader ved kilden og princippet om, at forureneren betaler
            
         
               —
            
            
               tilsidesættelse af grundlæggende formål i traktaten, af artikel 158 EF og af proportionalitetsprincippet
            
         
               —
            
            
               tilsidesættelse af bindende folkeretlige forpligtelser og således også af artikel 300, stk. 7, EF
            
         
               —
            
            
               tilsidesættelse af forordning nr. 1275/94 (3) (EFT L 140 af 3.6.1994, s. 1), der blev vedtaget med henblik på at lette Spaniens og Portugals integration i den generelle ordning som led i den fælles fiskeripolitik.
            
         
      (1)  Rådets forordning (EF) nr. 1954/2003 af 4.11.2003 om forvaltning af fiskeriindsatsen for så vidt angår visse fiskerizoner og visse fiskeriressourcer i EF, om ændring af forordning (EØF) nr. 2847/93 og om ophævelse af forordning (EF) nr. 685/95 og (EF) nr. 2027/95, EFT L 289 af 7.11.2003, s. 1.
   
      (2)  Rådets forordning (EF) nr. 2371/2002 af 20.12.2002 om bevarelse og bæredygtig udnyttelse af fiskeriressourcerne som led i den fælles fiskeripolitik.
   
      (3)  Rådets forordning (EF) nr. 1275/94 af 30.5.1994 om tilpasning af ordningen i kapitlet om fiskeri i akten vedrørende Spaniens og Portugals tiltrædelse.